kardosdrur/scandi-wiki huggingface dataset:
Tom Heaton

Thomas David "Tom" Heaton (født 15. april 1986 i Chester, England) er en engelsk fodboldspiller der i øjeblikket spiller som målmand for Manchester United F.C. som han skiftede til i sommeren 2021 fra Aston Villa.

Eksterne henvisninger 

 Profil af Tom Heaton på ManUtd.com 

Fodboldspillere fra England
Fodboldspillere fra Manchester United F.C.
Fodboldspillere fra Swindon Town F.C.
Fodboldspillere fra Royal Antwerp FC
Fodboldspillere fra Cardiff City F.C.
Fodboldspillere fra Queens Park Rangers F.C.
Fodboldspillere fra Rochdale A.F.C.
Fodboldspillere fra Wycombe Wanderers F.C.
Fodboldspillere fra Bristol City F.C.
Fodboldspillere fra Burnley F.C.
Personer fra Chester
Fraizer Campbell

Fraizer Lee Campbell (født 13. september 1987) er en engelsk fodboldspiller. Han er angriber, og spiller i øjeblikket for Hull City.

Karriere

Tidlig karriere 
Campbell skrev under for Manchester United Akademi den 1. juli 2004, og han gav et umiddelbart godt indtryk, da han scorede 14 mål i 22 kampe for U-18-holdet. Hans indsatser for ungdomsholde, gjorde også at fik spillet fem gange for reserverne, som han scorede en gang for. Den efterfølgende sæson spillede han yderligere 13 kampe for U-18-holdet, og han scorede ni mål. Hans store indvirkning på holdet, gjorde at han kom op på reserveholdet. Campbell var reserveholdets anden mest scorende spiller med ni mål (bagved Giuseppe Rossi, som scorede 26 mål i 25 kampe), og han hjalp holdet til en reserve-treble med Premier Reserve League, North/South Play-off Shield og Manchester Senior Cup.

I november 2005 fik Campbell nummer 51 på sin trøje i Manchester United, og han blev udtaget til førsteholdstruppen i tredje runde i FA Cup mod Burton Albion i januar 2006. Campbell skrev under på sin første professionelle kontrakt med klubben den 22. marts 2006, og den 9. maj blev han skiftet ind i Roy Keanes testimonial-kamp på Old Trafford, hvor han kom ind i det 75. minut i stedet for Kieran Richardson. Senere den sommer scorede han første mål for klubben, efter at han blev skiftet ind i stedet for Wayne Rooney i en venskabskamp mod Macclesfield Town.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Hull City A.F.C.
Fodboldspillere fra Tottenham Hotspur F.C.
Personer fra Huddersfield
Cornelius

Cornelius (hunkøn Cornelia, flertal Cornelii) var nomen for den patriciske slægt Cornelia, en af de førende slægter i republikken Rom. Oprindelsen til slægten er ukendt, men den kan være af etruskisk ophav, hvilket tyder på at de sent indtrådte i patricieratet. 

Familien var relativt ung blandt patricierne, eftersom den først fik et konsulembede med Servius Cornelius Maluginensis Cossus i 485 f.Kr., men den steg hurtigt i graderne og begyndte at konkurrere om konsulembederne med Fabii og Valerii fra det tredje århundrede f.Kr. Over tredive procent af alle konsulembederne blev besat af mænd fra denne slægt (gens) udover deres besættelse af flere andre betydningsfulde poster.

En af de vigtigste familier indenfor Cornelius-slægten var Scipionerne, men også Cornelii af andre familier gjorde sig gældende, bl.a. Lucius Cornelius Sulla og Lucius Cornelius Cinna samt forfatteren Cornelius Nepos.

Adelsslægter fra Romerriget
Valerius

Valerius (hunkøn Valeria) er nomen for en af de ældste patriciske slægter i Romerriget. 

Adelsslægter fra Romerriget
Elbsandsteingebirge

Elbsandsteingebirge (tjekkisk: Labské pískovce; dansk: Elbens Sandstensbjerge) er en bjergkæde på grænsen mellem Tyskland og Tjekkiet. Som navnet udtrykker, består bjergene fortrinsvist af sandsten, og den øvre del af floden Elben flyder på tværs af dem, fra Tjekkiet til Tyskland. Bjergene er en nordlig udløber af Alperne og den tyske del kendes således også som Det Sachsiske Schweiz (Sachsische Schweiz) og den tjekkiske del som Bøhmisk Schweiz (Böhmische Schweiz). Under ét kaldes regionen til tider Sachsisk-Bøhmisk Schweiz.

Elbens Sandstensbjerge strækker sig over et areal på ca. 700 km² og ligger i delstaten Sachsen i det sydøstlige Tyskland og det nordvestlige Tjekkiet. Mod sydvest, fortsætter bjergene som Malmbjergene (Erzgebirge) og mod øst fortsætter de som Lausitzer-bjergene (Lausitzer Gebirge), den aller-vestligste del af Sudeterne.

Elbsandsteinsgebirge er skabt ved millioner af års erosion af et gammelt sandstensplateau, og her findes en mængde navngivne isolerede bjergstoppe, hvor Schneeberg, Königstein, Bastei og Lilienstein er de mest kendte. Med de forholdsvist intakte skove og Elbens vilde romantiske dalsænkninger, er det et populært turistområde med flere kurbade. Bjegene er opsøgt af mange bjergklatrere og her er et forgrenet netværk af vandreruter. I 1730 blev der opdaget jern- og svovlholdige kilder i Bad Schandau, der dannede grundlag for et kursted.

Fredninger 
Størstedelen af Elbens Sandstensbjerge er udlagt som fredet område, herunder to naturparker og to strengt fredede nationalparker:

Tyskland
 Nationalpark Sächsische Schweiz, også kendt som Det Sachsiske Schweiz (eller Saksisk Schweiz) på dansk.
 Sächsische Schweiz Landscape Protection Area, også kendt som "Area of Outstanding Natural Beauty Sächsische Schweiz".

Tjekkiet
 Nationalpark Bøhmisk Schweiz (České Švýcarsko på tjekkisk)
 Labské pískovce Protected Landscape Area (CHKO Labské pískovce på tjekkisk)

De fire fredninger er sammenhængende og dækker tilsammen et areal på ca. 710 km².

Galleri

Referencer

Eksterne kilder/henvisninger 

 Sachsen-Sveits
Rob Halford

Robert John Arthur Halford (født den 25. august 1951) er en engelsk sanger og sangskriver som er bedst kendt for sit arbejde med det britiske heavy metal-band Judas Priest. Halford har fået kælenavnet "Metal God"
 som en hyldest til hans indflydelse på heavy metal genren. Halford er endvidere kendt som en af få erklærede homoseksuelle mænd i heavy metal-genren.

Diskografi

Judas Priest 
 Rocka Rolla  (1974)
 Sad Wings of Destiny  (1976)
 Sin After Sin  (1977)
 Stained Class  (1978)
 Killing Machine  (1978) (udgivet som  Hell Bent for Leather i USA 1979)
 Unleashed in the East Live (1979)
 British Steel  (1980)
 Point of Entry  (1981)
 Screaming for Vengeance  (1982)
 Defenders of the Faith  (1984)
 Turbo  (1986)
 Priest...Live!  (1987)
 Ram It Down  (1988)
 Painkiller  (1990)
 Metalogy Box-set (2004)
 Angel of Retribution  (2005)
 Rising In the East DVD (2005)
 Live Vengeance '82  DVD genudgivelse, UMD  (2006)
 The Essential Judas Priest Opsamling (2006)
  Nostradamus (Konceptalbum) (2008)
 Redeemer of Souls (2014)
 Firepower (2018)

Fight 
 War of Words (1993)
 Mutations EP (1994)
 A Small Deadly Space (1995)
 War Of Words - The Film (November 2007)

 2wo 
 Voyeurs (1997)

 Halford 
 Resurrection (2000)
 Live Insurrection (2001)
 Crucible (2002)
 Fourging The Furnace EP (Kun udgivet i Japan) (2003)
 Metal God Essentials Vol 1'' (2007)

Referencer

Eksterne henvisninger 

 Rob Halford Officielle hjemmeside
 Judas Priest Officielle hjemmeside
 

Musikere fra Storbritannien
Sangere fra England
Judas Priest
Personer fra Birmingham
Farm Aid

Farm Aid er en organisation i USA, som arbejder for at støtte det amerikanske landbrug. 

Det begyndte med en velgørenhedskoncert den 22. september 1985 i Champaign i Illinois, som blev afholdt for at skaffe penge til bønder i USA. Koncerten blev organiseret af Willie Nelson, John Mellencamp og Neil Young og var inspireret af Bob Dylans kommentar på Live Aid tidligere på året: 

Nelson og Mellencamp fik derefter bønder til at vidne for USAs Kongres om situationen for de familiedrevne gårde i USA. Dette medvirkede til, at Kongressen vedtog jordbrugskreditloven af 1987 (Agricultural Credit Act of 1987) for at støtte disse og nedbringe antallet af konkurser i landbruget. 

Farm Aid har senere udviklet sig til en organisation, som generelt arbejder på at øge opmærksomheden om, hvor vigtigt det er at have familiebrug. Hvert år arrangeres en koncert med country musik, blues og rock med mange kendte navne som optrædende. I bestyrelsen sidder Nelson, Mellencamp og Young samt Dave Matthews. Youngs taler om miljøet er et højdepunkt i forbindelse med koncerterne.

Organisationer fra USA
Drift- og vedligeholdelsesplan

En drift- og vedligeholdelsesplan (også kaldet dv-plan) er en plan for, hvordan en bygning (f.eks. en boligforeningsbygning/-ejendom) skal vedligeholdes. En dv-plan viser, hvilke aktiviteter der skal udføres, og hvor meget det koster over de næste 10 år (kan variere). Derfor er en god dv-plan også et godt værktøj til den årlige budgetlægning.

Udarbejdelsen af selve dv-planen udføres typisk af en rådgiver i byggebranchen. Ved nybyggeri udarbejdes ligeledes en dv-plan som afleveres til bygherren sammen med det færdige byggeri. En dv-plan bør opdateres/tilrettes løbende evt. hvert andet år. DV-planen kaldes nogle gange blot for en vedligeholdelsesplan, da planen typisk ikke indeholder driftsudgifter/-aktiviteter som f.eks. trappevask. Dv-planens aktiviteter er vedligeholdelsesarbejder som. f.eks. malerbehandling af trævinduer, oppudsning af afskallede sokler og lignende.

En driftsplan har ikke noget med byggeri at gøre. En driftsplan bruger man ifm. skovdrift.

Bygninger, konstruktioner og anlæg
Glenn Tipton

Glenn Raymond Tipton (født den 25. oktober 1947 i Blackheath, England) er en af lead guitaristerne (og lejlighedsvis keyboardspiller) i det britiske heavy metal-band Judas Priest. Før Tipton sluttede sig til bandet i 1974 var han medlem af gruppen The Flying Hat Band.

I 1997 udgav Tipton sit første soloalbum Baptizm of Fire hvor en mængde velkendte personer også optrådte på, som f.eks. John Entwistle, Billy Sheehan, Cozy Powell og Don Airey.

Diskografi

Judas Priest 
 Rocka Rolla (1974)
 Sad Wings of Destiny (1976)
 Sin After Sin (1977)
 Stained Class (1978)
 Killing Machine (1978) (udgivet som  Hell Bent for Leather i USA 1979)
 Unleashed in the East Live (1979)
 British Steel (1980)
 Point of Entry (1981)
 Screaming for Vengeance (1982)
 Defenders of the Faith (1984)
 Turbo (1986)
 Priest...Live! (1987)
 Ram It Down (1988)
 Painkiller (1990)
 Metalogy Box-set (2004)
 Angel of Retribution (2005)
 Rising In the East DVD (2005)
 Live Vengeance '82  DVD genudgivelse, UMD (2006)
 The Essential Judas Priest Opsamling (2006)

Solo 
 Baptizm of Fire (1997)
 Edge of the World (2006)

Eksterne henvisninger 

 Officielle Glenn Tipton hjemmeside
 
 2006 Glenn Tipton Interview 

Musikere fra Storbritannien
Guitarister fra Storbritannien
Judas Priest
Gabrielle Drake

Gabrielle Drake (født 30. marts 1944) er en britisk skuespillerinde, som blev født i Lahore i Britisk Indien (nu Pakistan), og som har boet i flere lande i det fjerne østen (bl.a. i Burma, hvor hendes bror, musikeren Nick Drake, blev født).

Selv om Gabrielle Drake er en klassisk skolet skuespiller, der har spillet mange roller fra Shakespeares stykker, er hun nok mest kendt for rollen som Lt. Gay Ellis i science fiction-TV-serien UFO. I serien arbejder Lt. Gay Ellis på månebasen, som var jordens første forsvarslinje mod invaderende ufoer. De kostumer, Drake og medskuespillerne var iført, inkluderede grå «catsuits» og lilla parykker (grunden dertil blev aldrig forklaret i serien). 

Selv om hun er blandt de bedst huskede skuespillere fra serien, har hun kun været med i omtrent halvdelen af de 26 episoder, som blev produceret. Hun forlod serien midtvejs for at prøve lykken andre steder. Af de film, hun har medvirket i, er de mest kendte: There's a Girl in My Soup med Peter Sellers, Au Pair Girls og en fjernsynsfilmatisering af The Importance of Being Earnest.

Hun har også været med i flere britiske TV-serier, blandt andet Coronation Street, The Brothers, The Avengers, The Kelly Monteith Show og Crossroads. Efter fjernsynskarrieren har Drake mest spillet roller på teatret og har kun optrådt på fjernsyn af og til.

Eksterne henvisninger 
 

Skuespillere fra Storbritannien
Oscar Nielsen

Oscar Peter Nielsen (21. august 1858 i København – 7. februar 1926) var en dansk skuespiller.

Oscar Nielsen var søn af skibsmaskinist Jens Nielsen og hustru Kirstine Clausen. Oscar kom som ung i lære som smed. Allerede som syvårig havde han optrådt som balletdanser på Alhambra, og han forfulgte drømmen om en teaterkarriere ved at læse privat hos skuespilleren Lauritz Stigaard. I 1880'erne optrådte han i Norge. Hjemme i København var han leder af teatret i Korups Have og af Concert du Boulevard.
Oscar Nielsen var komiker og optrådte med vitser, viser og som bugtaler. Han var selv en flittig forfatter af monologer og små revyer, der blev opført i diverse foreninger, herunder ofte de socialdemokratiske, da Oscar Nielsen selv var erklæret socialdemokrat.
I perioden 1914-18 medvirkede han i mere end 40 stumfilm i biroller og som statist. Da han indstillede skuespillerkarrieren, blev han ansat som portner og dørmand på Det kongelige Teater, hvor han var fra 1920 og til sin død.

Oscar Nielsen var far til Leonard, Oskar, Hugo og Sven Gyldmark.

Filmografi 
 Fyrtaarnets Hemmelighed (1914)
 Kvinden, han mødte (1914)
 Bankhvælvingens Hemmelighed (1914)
 Skyldig - ikke skyldig (1915)
 Hjertet, der brast (1915)
 Værelse Nr. 17 (1916)
 Strandvaskeren (1916)
 Karfunkeldronningen (1916)
 Mysteriet Blackville (1917)
 Taksameterkuskens Døtre (1917)
 Præsten fra Havet (1918)
 Du skal ære - (1918)

Eksterne henvisninger 
 

Skuespillere fra Danmark
Stumfilmskuespillere fra Danmark
Deltagere for Danmark ved sommer-OL 1912
Steen Nedergaard

Steen Nedergaard (født 25. februar 1970 i Aalborg) er chefscout i FC Nordsjælland og tidligere dansk fodboldspiller (højreback). 

Han voksede op i Morud på Nordfyn. Blandt hans tidligere klubber kan nævnes Odense Boldklub (423 kampe) og Norwich City F.C.

Fra 2005 til 2006 var han desuden spillende træner for Hvidovre IF.

Fodboldspillere fra Danmark
Fodboldspillere fra Odense Boldklub
Fodboldspillere fra Norwich City F.C.
Personer fra Aalborg
Leonard Gyldmark

Leonard Florian Peter Gyldmark (2. juli 1889 i København – 25. september 1936 smst) var en dansk violinist.

Leonard Gyldmark var søn af skuespiller og komiker Oscar Nielsen og storebror til Oskar, Hugo og Sven Gyldmark. Sammen med brødrene Hugo og Sven dannede han Gyldmark-trioen, der eksisterede frem til Leonards død. Trioen spillede bl.a. il stumfilmforevisninger.

Violinister fra Danmark
Zapoljarny

Zapoljarny er en by med 18.500 indbyggere (2005) beliggende omkring 158 kilometer fra Murmansk på Kolahalvøen i Moskva oblast, Rusland. Området, byen ligger på, tilhørte Finland i årene 1920–1944. Byen er grundlagt i 1956 under navnet Zhdanovsk (Жда́новск), men blev i forbindelse med officiel bystatus i 1963 omdøbt til sit nuværende navn.

Omkring 10 km vest for Zapoljarny ligger boringen Kola superdybe borehul som er det dybeste menneskeskabte hul i verden.

Kuriosum 
 På trods af det forholdsvis beskedne antal indbyggere er Zapoljarny den største by i Rusland målt på areal. Byen er således på ikke mindre end 4.620 km², svarende til 249.729 m² per person. Til sammenligning har Moskva kun 1.079 km² til 15 millioner (71 m² per person).

Referencer

Eksterne henvisninger 

 Kort 

Byer i Murmansk oblast
Korups Have

Korups Have var et forlystelsessted, der lå ved Kirstinedalsvej i udkanten af Søndermarken ved Frederiksberg.

Stedet blev oprettet i 1856 af Jens Rasmussen Korup og var et forlystelsesetablissement med koncerter, teater, traktørsted, lysthuse, skydetelte m.m. Jens Rasmussen Korup navngav ikke selv stedet Korups Have – det var en folkelig betegnelse, der efterhånden vandt hævd. I 1904 blev Korups Have købt af P. Henrichsen, der ejede det indtil 1934. Stedet lukkede formentlig på dette tidspunkt. 

Frederiksberg
Parker i København
Anders Lindegaard

Anders Rosenkrantz Lindegaard  (født 13. april 1984 i Odense) er en dansk tidligere fodboldspiller, der spillede som målmand. Lindegaard spillede blandt andet for de engelske klubber Manchester United, Preston, Burnley og West Bromwich Albion.

Lindegaard fik sin debut på det det danske landshold mod Island i EM-kvalifikationskampen 7. september 2010 og blev en måned efter indskiftet i EM-kvalifikationskampen mod Portugal, da Thomas Sørensen fik en forstrækning omkring hoften.

Karriere 
Efter en stor sæson i 2010, hvor han blandt andet blev kåret som årets målmand i norsk fodbold og årets spiller i sin klub Aalesund og spillede nogle gode kampe for Danmarks fodboldlandshold, underskrev Lindegaard 26. november 2010 en 3½-årig kontrakt med den engelske klub Manchester United, gældende fra januar 2011. Han debuterede for klubben 29. januar 2011 i et FA Cup-opgør mod Southampton. Lindegaard menes at have kostet Manchester United F.C. 4,2 millioner pund.

West Bromwich Albion 
Den 31. august 2015 blev det offentliggjort, at Lindegaard skiftede til West Bromwich Albion på en fri transfer. Lindegaard skrev under på en toårig aftale med klubben. Lindegaard opnåede dog begrænset spilletid i WBA og parterne ophævede kontrakten den 1. juli 2016.

Preston 
Under kontrakten med WBA blev Lindegaard udlejet til Preston. Da kontrakten med WBA blev ophævet, skrev Lindegaard dagen efter en ét-årig kontrakt med Preston.

Burnley 
Efter opholdet i Preston vendte Anders Lindegaard tilbage til Premier League, hvor han fik en toårig kontrakt med Burnley F.C. Opholdet her blev langtfra en succes, idet han i to sæsoner blot fik to kampe for klubben. Kontrakten blev derfor ikke forlænget i sommeren 2019.

Helsingborg 
Efter en årrække i engelsk fodbold vendte Lindegaard derpå tilbage til Skandinavien, hvor han fik en kontrakt på to et halvt år med Allsvenskan-klubben Helsingborgs IF gældende fra 18. juli 2019. Lindegaard stoppede karrieren i november 2022.

Titler 
 Premier League: 2
 2011 og 2013 med Manchester United

 FA Community Shield: 1
 2011 og 2013 med Manchester United

 DBU Pokalen: 1
 2007 med Odense Boldklub

 NM i fotball for menn: 1
 2009 med Aalesund FK

Eksterne henvisninger

Referencer 

Personer fra Odense
Tvillinger fra Danmark 
Fodboldspillere fra Danmark
Fodboldspillere fra Odense Boldklub
Fodboldspillere fra Aalesunds FK
Fodboldspillere fra Kolding FC
Fodboldspillere fra Manchester United F.C.
Fodboldspillere fra Preston North End F.C.
Fodboldspillere fra Burnley F.C.
Fodboldspillere fra Helsingborgs IF
Deltagere ved det europæiske mesterskab i fodbold 2012
Towson (Maryland)

Towson er en amerikansk by og administrativt centrum i Baltimore County i delstaten Maryland. Byen har  indbyggere.

I byen ligger hovedkvarteret for de to maskinproducenter DeWalt og Black+Decker.

Referencer

Eksterne henvisninger
Towsons hjemmeside (engelsk) 

Byer i Maryland
Concert du Boulevard

Concert du Boulevard var en koncertbygning på Vesterbrogade over for Tivoli på matrikel nr. 66 af Vester Vold Kvarter Vesterbro i København.

I 1872 lejede værtshusholder Kaffe-Petersen grunden af militæret og opførte et beværtning, som blev kaldt Tivoli Sommerlyst. Værtshuset og koncerthuset blev i 1875 ombygget ved Georg Wittrock til en åben koncertbygning, Concert du Boulevard, der lå ved Vesterbros Passage og var et folkeligt musiketablissement. Bygningen var opført i 1 etage og lå i en stor have. Forbilledet var de parisiske café concerts. 

Selvom punch og øl således blev erstattet af champagne og optræden, ændrede  ombygningen à la française ikke på stedets blakkede ry: "Boule-var-den og Bule blev den" blev et ordspil, der klæbede til stedet.

Ejendommen blev købt i 1880 af snedkermester Hans Hansen, kaldet Hellig-Hansen, der havde planer om at lave et stort restaurationskompleks på grunden, hvilket blev til National Scala. Den gamle bygning blev ved H.V. Brinkopffs ombygning i 1881 bevaret og pyntet op som midtpunkt i etablissementet. Bygningen blev dog revet ned, da Hellig-Hansen allerede i 1883 udvidede Scala med en stor teatersal.

Kilder 
 Scalas historie hos Politiken

Forsvundne bygninger, konstruktioner og anlæg i København
Vesterbro
Etableret i 1872
Ophørt i 1881
Koncertsale i Danmark
Grevegården

Grevegården i Skalbjerg på Vestfyn ("Højfyn") er en gammel proprietær slægtsgård der har været i familien Greve's eje i generationer. Indtil Kommunalreformen 2007 hørte gården til Vissenbjerg Kommune, der i dag er lagt ind under Assens Kommune.

Den nuværende ejer, Kjeld Greve, overtog gården i 1966 efter sin far, Christian Greve – der overtog gården efter sin far Jørgen Jørgensen Greve i 19XX – og drev den med ager- og skovbrug og svineproduktion frem til 1989, hvor gården – for anden gang siden sin opførelse – nedbrændte sammen med en stor del af gårdens store svinebesætning, er gik til i flammerne eller måtte aflives efterfølgende. Stuehuset og en enkelt avlsbygning var det eneste, der stod tilbage efter branden.

Da Greve-familien ikke fik lov til at genopføre gården til samme produktion, som før gården nedbrændte, blev stuehuset og grunden, der har en central placering i landsbysamfundet Skalbjerg, efterfølgende solgt til et almennyttigt boligselskab der i starten af 1990'erne opførte bofællesskabet "Gl. Grevegård" under Arbejdernes Boligforening i Odense/Vissenbjerg Sogns Andelsboligforening.

Stuehuset blev i den forbindelse ombygget. Blandt andet blev det oprindelige skiftertag udskiftet med røde tegl, ligesom gulstensfacaden med de karakteristiske hvide friser omkring bl.a. vinduerne, blev malet skagensgul og inddraget til fælleshus for beboerne.

Grevegården blev samtidig udflyttet til adressen Kirkehelle 50 i Vissenbjerg – en del af gårdens eksisterende jordtilligende. Her opførte familien Greve i 1990 et moderne hovedhus, hvorfra Kjeld Greve drev ager- og skovbruget aktivt videre frem til sin pensionering.

I 2007 blev en del af gårdens agerjord frasolgt, og gården består i dag som en udpræget lystejendom med pragtfuld beliggenhed omgivet af marker og skov i et vidunderligt kuperet terræn. Familien Greve bebor stadig Grevegården.

Gårde i Danmark
Bygninger, konstruktioner og anlæg i Assens Kommune
Goleniów

Goleniów er en by i det vestlige Polen, i zachodniopomorskie voivodskab (Stettin Byområdet), på Goleniów-sletten. Goleniów er hovedsæde for amtet Powiat goleniowski. Goleniów ligger ved floden Ina tæt på Szczecin.

Den internationale lufthavn Szczecin-Goleniów "Solidarność" Airport ligger lige øst for byen. Byen er også en transport knudepunktet for Europavej E28 og Europavej E65 og jernbanetransport med togforbindelser til Szczecin, Świnoujście og Kołobrzeg.

Natur 
 Goleniowska Skoven

Byer ved Goleniów 
 Stettin
 Stargard Szczeciński
 Police (vest for Oder)
 Nowogard
 Maszewo
 Stepnica

Landsbyer ved Goleniów 
 Kliniska Wielkie
 Święta ved floden Oder (østlige bred) ved Police
 Przybiernów
 Babigoszcz
 Lubczyna

Se også 
 Hanseforbundet

Eksterne henvisninger 
 Goleniów online
 Szczecin-Goleniów "Solidarność" Airport (lufthavn)

Byer i Polen
Tidligere tyske byer
Hanse
Ruhåret hønsehund

Ruhåret hønsehund (på tysk: Deutsch Drahthaar) er en hunderace fra Tyskland, en stående jagthund. af braquetypen. Den korthårede hønsehund er en af fire hønsehunde. Disse adskiller sig dog så meget fra hinanden, at de ikke betragtes som varianter, men separate hunderacer.

Den har navnet hønsehund fordi den bruges ved jagt på hønsefugle, især fasaner og agerhøns.

Den ruhårede hønsehund findes i følgende farvevarianter: lysskimlet (tidligere gråmeleret), brunskimlet, brun og sortskimlet.

Referencer

Eksterne henvisninger 

 FCI standarden for Ruhåret hønsehund 
 Den officielle hjemmeside for Dansk Ruhår Klub.

Hunderacer fra Tyskland
Jagthunde
Flere Ho's

Flere Ho's er en EP af Den Gale Pose, der udkom i 1996, og det var deres første udgivelse.

Spor 
 "Flere Ho's"
 "Den danske skole"
 "Vi nævner ingen navne"
 "På stranden"
 "DGP-Hvad betyder det??"

Eksterne henvisninger 
 

Album fra 1996
Den Gale Pose-album
Debutalbum fra Danmark